Diari Oficial de la Generalitat Valenciana


Sumari del DOGV 5322, del 10-08-2006 (2006/8765)

Notificació de provisió. Expedient de domini número 707/2006.
-------------------------------------------------------------

### Dades del document

Número de DOGV
:   5322

Data del DOGV
:   10-08-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2006/8765


Organisme emissor
:   Jutjat de Primera Instància Número 10 de València

Tipus de document
:   Anunci

Notificació de provisió. Expedient de domini número 707/2006. [2006/A8765]  
Julio Giráldez Blanco, secretari del Jutjat de Primera Instància número 10 de València, fa saber:  
Que en este Jutjat se segueix l'expedient de domini número 707/2006, a instància de R.S. e Hijos, SL, i en les seues actuacions s'ha dictat la provisió que, literalment, és com es diu:  
«Provisió  
Jutge que la dicta: Juan Carlos Artero Mora.  
Lloc: València.  
Data: 11 de juliol de 2006  
Es considera presentat l'anterior per la procuradora Silvia Gastaldi Orquín, en nom i representació de la mercantil R.S. e Hijos, SL, amb els documents adjuntats i les seues còpies, i es considera esta procuradora com a part en la representació que acredita i amb la qual s'hauran d'entendre les diligències successives. Es té per promogut l'expedient de domini per a la immatriculació de major cabuda de les finques que es descriuen tot seguit, a l'empara del que estableixen l'article 201 i següents de la Llei Hipotecària.  
1. Rústica: tres quarterons de fanecada i quaranta-huit braces, equivalents a huit àrees i vint-i-dos centiàrees de terra d'horta al terme de València, partida de Sant Esteve, Veleta o Vera, que confronten pel nord amb José Giner Monrós i María Requení; sud, resta del predi del qual es va segregar; per l'est, terres de José Giner Monrós; i per l'oest les de Francisco Zarzo Hueso. Té dret de reg al costat del límit oest de la resta del predi del qual es va segregar; i l'obligació de donar pas de carro a la part restant esmentada pel costat del seus límits nord i oest.  
Inscripció: Registre de la Propietat de València número 6, tom 2.277, llibre 639, foli 164, finca 25.257.  
2. Rústica: un camp de terra d'horta, siti a València, partida de Sant Esteve, Veleta o Vera. Ocupa una superfície d'una fanecada, tres quarterons i trenta-set braces, equivalents a dèsset àrees i díhuit centiàrees i confronta: pel nord amb el senyor Ruiz Guillot, sud Tomás Sancho i Enrique Marí i altra de Francisco Zarzo, camí enmig. El reg i camí esmentats són servituds sobre la mateixa finca, i que es van establir quan es va fer la segregació de la finca adés descrita.  
Inscripció: Registre de la Propietat de València número 6, tom 2.277, llibre 639, foli 167, finca 50.486.  
Traslladeu-ho al ministeri fiscal i citeu personalment les persones que hi afronten, Gesfesa Valencia, SL, Despegue Urbano XXI, SA, Tomás Sancho Peris, Amparo Sanfeliú Farinós, Enrique Marí Montoro, Amparo Monrós Dolz, Amparo Zarzo Catalá, Encarnación Zarzo Kirkpatrick, María José Zarzo Kirkpatrick, Vicenta Giner Dolz i Carmen Requení Zarzo.  
Així mateix, citeu personalment, amb el trasllat de la còpia de la demanda a Nativitat Domínguez Polo, i mitjançant edictes, als hereus desconeguts, així com a les persones ignorades a les quals puga perjudicar la inscripció pretesa, perquè en el termini improrrogable de 10 dies compareguen en l'expedient i facen les al·legacions que convinguen al seu dret. Expediu els edictes esmentats per al butlletí oficial de la Comunitat, així com perquè siguen exposats al tauler d'anuncis de l'ajuntament i jutjat al qual pertanyen les finques, que es lliuraran al promotor de l'expedient a fi que se n'encarregue del diligenciament. Rubricats.»  
I perquè així conste i valga de citació a totes les persones ignorades a qui poguera perjudicar la inscripció pretesa, i perquè es publique en el butlletí oficial de la Comunitat, expedisc el present edicte.  
València, 11 de juliol de 2006.. El secretari judicial: Julio Giráldez Blanco.